stanford-oval/wikipedia huggingface dataset:
צרטופסיים
תיאור ומאפיינים > הקרניים והעטרה

המאפיין הייחודי של המשפחה הוא הגולגולת הגדולה, עטורת הקרניים והעטרה הגדולה - גידול של עצמות העורף שהיווה מעין צווארון או ציצית קשיחה סביב הצוואר והחלק האחורי של הראש. ראשם הגדול והכבד של הצרטופסיים הוא הסיבה העיקרית להפיכתם להולכים על ארבע. כל הצרטופסיים היו בעלי שלוש קרניים, לפחות כתינוקות או כגורים. כאשר הם התבגרו הקרניים השתנו (וחלקן אף התנוונו) בצורה האופיינית לכל סוג.
המגוון הרחב של טיפוסי הקרניים והעטרות השונים שימש כאמצעי העיקרי לסיווג חברי המשפחה לסוגים ומינים שונים. החוקרים מאמינים שהקרניים והעטרה שימשו למספר מטרות:
אמצעי הגנה כנגד טורפים כמו הטירנוזאוריים ששלטו בצפון אמריקה ומזרח אסיה בקרטיקון העליון. כיום סברה זו פחות מקובלת.
אמצעי תקשורת בין חברי העדר
אמצעי להתגושש עם זכרים אחרים על נקבות או על טריטוריה (בדומה לאיילים בימינו)
אמצעי חיזור
סמל מעמד ששיקף (או קבע) את מעמדו של הפרט בעדר
עוגן לשרירי הלסת
אמצעי לוויסות הטמפרטורה
כאשר התגלו הצרטופסיים לראשונה סברו אמצעי הגנה נגד טורפים כמו הטירנוזאוריים ששלטו בצפון אמריקה בקרטיקון העליון. כיום סברה זו מקובלת פחות מאחר שבמרבית המינים העטרה דקה למדי ובעלת שני "חלונות" גדולים בעצם, ולכן לא יכולה לשמש כמגן נגד נשיכות, וגם הקרניים עצמן קצרות או פונות הצידה ובנויות בצורה שהופכת אותן ללא יעילות ללחימה. במינים  כמו הסטירקוזאורוס הזיזים על העטרה בעלת החלונות היו שבירים, וככל הנראה שימשו לתצוגה וקביעת מעמד בעדר ולא לקרב אמיתי. עם זאת, במינים כמו הטריצרטופס הקרניים חזקות וחדות במיוחד, והעטרה היא עצם קשה ללא חלונות וזיזים ארוכים, ולכן אצלו ככל הנראה הם כן היוו נשק יעיל נגד טורפים (וגם אמצעי להתגוששות תוך-מינית). מגוון צורות העטרה, הקרניים וה"קישוטים" הנלווים מעידים שמטרתם העיקרית של מבנים אלה הייתה חברתית: תקשורת, זיהוי תוך-מיני, חיזור וסמל מעמד. חיזוק נוסף לסברה זו היא העובדה שברוב המינים הצורה הייחודית של עטרה וקרניים האופיינית לכל מין מתפתחת רק כאשר הפרט מגיע לבגרות מינית. הפלאונטולוגים ראו במגוון טיפוסי העטרות והקרניים סימן לכך שהצרטופסיים היו חיות חברתיות שחיו בעדרים, דבר שזכה לחיזוק במציאת מאובנים שבהם ישנן קבוצות גדולות של שלדים ועצמות של צרטופסיים בני אותו מין באותו אזור.
תיאור ומאפיינים > תתי-משפחות ושבטים

המשפחה מחולקת לשתי תת-משפחות:
הצנטרוזאורים Centrosaurinae שרובם היו בעלי קרן אף מפותחת וקרני גבות מנוונות, גולגולת קצרה ועמוקה ועטרות קצרות ומלבניות יחסית, לעיתים קרובות עם זיזים ארוכים ובולטים על העטרה. הם היו הצרטופסיים המוקדמים יותר ונכחדו כ-68 מיליון שנה לפני זמננו. דינוזאורים אופייניים לתת-משפחה זו הם צנטרוזאורוס, סטירקוזאורוס ופכיריינוזאורוס. בשנים האחרונות נתגלו צנטרוזאוריים בעלי קרני גבה מפותחות, כגון אלברטצרטופס ודיאבלוצרטופס, דבר המרמז שמאפיין זה היה משותף לאב הקדמון של שתי התת-משפחות אך השתנה בתת-משפחה זו. תת-משפחה זו כוללת גם 3 שבטים:
השבט Nasutoceratopsini, שכלל את הנסוטוצרטופס והאווצרטופס ועוד שני מינים קטנים. הם אופיינו בעטרה רחבה ופשוטה, ללא קישוטים מפותחים (כגון זיזים וקרסים למיניהם). קרני הגבה שלהם היו יחסית ארוכות.
השבט Centrosaurini, שכלל את הצנטרוזאורוס, הסטירקוזאורוס וקרוביהם. הם אופיינו בעטרה מקושטת מאוד בדוקרנים קרניים, זיזים וקרסים. קרני הגבה שלהם היו קצרות עד מנוונות וקרן האף הייתה מפותחת וגדולה.
השבט Pachyrhinosaurini, הם היו הצנטרוזאוריים האחרונים וכללו את הפכיריינוזאורוס ודומיו. הם אופיינו בבליטה גרמית קהה במקום קרן אף, וקרני הגבה שלהם היו מנוונות.
הכסמוזאורים Chasmosaurinae שהיו בעלי גולגולת עם חוטם ארוך ופחות עמוק, בעלי קרן אף קצרה וגולגולת ארוכה. הם היו בעלי עטרה ארוכה שעוטרה בבליטות עצם משולשיות בקצותיה. העטרה כללה בדרך כלל גם "חלונות" גדולים בעצם שכוסו בעור. בעבר אופיינה תת-משפחה זו בקרני גבה ארוכות אך מינים חדשים שנתגלו הראו שניתן למצוא בה גם בעלי קרני גבה קצרות מאוד. הם הופיעו מאוחר יותר ושרדו עד סוף עידן הדינוזאורים, אז נכחדו בהכחדת קרטיקון-פלאוגן. דינוזאורים אופייניים לתת-משפחה זו הם כסמוזאורוס ופנטצרטופס.
תת-המשפחה Chasmosaurinae כללה את השבט Triceratopsini, הם היו הצרטופסיים הגדולים והמתקדמים ביותר. הם היו האחרונים להופיע (הופיעו כ-68 מיליון שנה לפני זמננו) וגם אחרוני הצרטופסיים ששרדו (הם נכחדו כ-66 מיליון שנה לפני זמננו בהכחדת קרטיקון-פלאוגן שהכחידה את כל הדינוזאורים). האנטומיה של רובם הייתה דומה מאוד לזו של הטריצרטופס וכללה גולגולת גדולה עם שתי קרני גבה ארוכות וחזקות וקרן אף קצרה. אצל חלק מהסוגים הדמיון כה רב עד שחלק מהפלאונטולוגים סבורים שמדובר במינים שונים של אותו סוג. הדוגמה הבולטת ביותר לכך היא התזה שהציגו ג'ון ר. הורנר וג'ון סקנלה שהטורוזאורוס הוא בעצם הצורה המבוגרת של טריצרטופס.
בעבר מוינו הצרטופסיים לשתי תת-משפחות אלה לפי מבנה העטרה והקרניים, אך גילויים חדשים במאה ה-21 - ובעיקר גילויי סוגים רבים חדשים - הראו שהחלוקה הפשטנית של "צנטרוזאורים הם בעלי קרני גבה קצרות וקרן אף ארוכה ואילו כסמוזאורים הם בעלי קרן אף קצרה וקרני גבה ארוכות" היא שגויה. כיום הסיווג וההבחנה בין שתי תת-משפחות אלה נעשה לפי הפרופורציות השונות של הגולגולת שהבדילו בין צנטרוזאורים לכסמוזאורים, ולפי המבנה הפנימי של האף ועצמות הנחיריים. בעוד שלהדיוט קשה להבחין בין השתיים לפי הקריטריונים החדשים פלאונטולוגים מומחים יכולים להבדיל ביניהם.
תיאור ומאפיינים > גודל

הצרטופסיים ברובם היו בגודל של קרנף מודרני: אורך של כ-4–6 מטרים (13–20 רגל) ומשקל של 2–5 טונות (2,000–5,000 קילוגרם). ואילו הגדולים שבהם (בני השבט Triceratopsini) היו בגודל של פיל סוואנה אפריקני: אורך של 7–9 מטרים (23–30 רגל), ומשקל של 5–12 טון מטרי.
תפוצה

הצרטופסיים חיו בקרטיקון העליון (80-66 מיליון שנה לפני זמננו) בעיקר באמריקה הצפונית, אך גם במזרח אסיה (שם נתגלה סינוצרטופס). עד 2016 הצרטופסיים היו ידועים רק מהיבשת לרמידיה, החלק המערבי של אמריקה הצפונית, שנחצתה בתקופה זו על ידי הים הפנימי המערבי. בשל ים רחב זה, שיערו הפלאונטולוגים שהצרטופסיים לא הצליחו להתפשט ליבשת המזרחית אפלצ'יה. ב-2017 נתגלתה לראשונה שן של צרטופסיי בחלק המזרחי של אמריקה הצפונית. השן נתגלתה בתצורת נקיק הינשוף (Owl Creek Formation) שבמיסיסיפי ומהווה עדות ראשונה לצרטופסיים בתת-יבשת זו. הפלאונטולוגים מעריכים שמדובר בהתחלת התפשטות הצרטופסיים מזרחה עם נסיגת הים הפנימי המערבי בשלהי המאסטריכט, הגיל האחרון של הקרטיקון.
טקסונומיה

להלן הסוגים הידועים כיום במשפחה בצירוף מקום גילוי המאובנים. סימן שאלה מציין סוג שיש ספק בסיווגו/זיהויו. הסדר הוא לפי האלפבית האנגלי.
משפחה צרטופסיים Ceratopsidae
תת-משפחה צנטרוזאורים (Centrosaurinae )
אלברטצרטופס (Albertaceratops) - אלברטה בקנדה ומונטנה בארצות הברית
ברכיצרטופס (Brachiceratops) ? - מונטנה בארצות הברית ואלברטה בקנדה
דיאבלוצרטופס (Diabloceratops) - מונטנה בארצות הברית
לוקיצרטופס (Lokiceratops) - מונטנה בארצות הברית
מדוזצרטופס (Medusaceratop) - מונטנה בארצות הברית
מונוקלוניוס (Monoclonius)? - מונטנה בארצות הברית ואלברטה בקנדה
מאכיירוצרטופס (Machairoceratops cronusi) - יוטה בארצות הברית
שבט Nasutoceratopsini
אווצרטופס (Avaceratops) - מונטנה בארצות הברית
קריטנדנצרטופס (Crittendenceratops)
נסוטוצרטופס (Nasutuceratops) - יוטה בארצות הברית
יהואקאוצרטופס (Yehuecauhceratops)
שבט Centrosaurini
צנטרוזאורוס (Centrosaurus) - אלברטה בקנדה
סטירקוזאורוס (Styracosaurus) - אלברטה בקנדה ומונטנה בארצות הברית
רובאוזאורוס (Rubeosaurus) - מונטנה בארצות הברית
קורונוזאורוס (Coronosaurus) - אלברטה בקנדה
ספינופס (Spinops) - דרום אלברטה בקנדה
שבט Pachyrhinosaurini
פכיריינוזאורוס (Pachyrhinosaurus) - אלברטה בקנדה ואלסקה בארצות הברית
אכלוזאורוס (Achelousaurus) - מונטנה בארצות הברית
אייניוזאורוס (Einiosaurus) - מונטנה בארצות הברית
סטלזאורוס (Stellasaurus) - מונטנה בארצות הברית
ונדיצרטופס (Wendiceratops) - דרום אלברטה, קנדה
קסנוצרטופס (Xenoceratops) - אלברטה, קנדה
סינוצרטופס (Sinoceratops) - שאנדונג בסין
תת-משפחה כסמוזאורים (Chasmosaurinae ; לעיתים נקראת גם Ceratopsinae )
אגוחצרטופס (Agujaceratops) - טקסס בארצות הברית
אנכיצרטופס (Anchiceratops) - אלברטה בקנדה
אריינוצרטופס (Arrhinoceratops) - אלברטה בקנדה
ביסטיצרטופס (Bisticeratops) - ניו מקסיקו בארצות הברית
בראבוצרטופס (Bravoceratops) - טקסס בארצות הבאית
צרטופס (Ceratops) ? - מונטנה בארצות הברית ואלברטה בקנדה
כסמוזאורוס (Chasmosaurus) - אלברטה בקנדה
קואווילצרטופס (Coahuilaceratops) - קואווילה במקסיקו
דיסגנוס (Dysganus) ? - מונטנה בארצות הברית
קוסמוצרטופס (Kosmoceratops) - יוטה בארצות הברית
ג'ודיצרטופס (Judiceratops) - מונטנה בארצות הברית
מרקוריצרטופס (Mercuriceratops) - מונטנה בארצות הברית ואלברטה בקנדה
מוג'וצרטופס (Mojoceratops) - אלברטה וססקצ'ואן בקנדה
פנטצרטופס (Pentaceratops) - ניו מקסיקו בארצות הברית
פוליונקס (Polyonax) ? - קולורדו בארצות הברית
יוטצרטופס (Utahceratops) - יוטה בארצות הברית
וגצרטופס (Vagaceratops) - אלברטה בקנדה
ספיקליפיוס (Spiclypeus) - מונטנה, ארצות הברית
שבט טריצרטופסיני (Triceratopsini)
אאוטריצרטופס (Eotriceratops) - אלברטה בקנדה
אגתאומס (Agathaumas) ? - ויומינג בארצות הברית
אוג'וצרטופס (Ojoceratops) ? - ניו מקסיקו בארצות הברית
רגאליצרטופס (Regaliceratops) - אלברטה, קנדה
טטנקצרטופס (Tatankaceratops) ? - דקוטה הדרומית בארצות הברית
טיטאנוצרטופס (Titanoceratops) - ניו מקסיקו בארצות הברית
טורוזאורוס (Torosaurus) - ויומינג, מונטנה, דקוטה הדרומית, דקוטה הצפונית, יוטה בארצות הברית וססקצ'ואן בקנדה
נדוצרטופס (Nedoceratops) ? - ויומינג בארצות הברית
טריצרטופס (Triceratops) - דרום דקוטה, מונטנה, ויומינג, קולורדו בארצות הברית, ואלברטה וססקצ'ואן בקנדה
קליידוגרמה

הקליידוגרמה הבאה, שהיא עץ משפחה פילוגנטי של הצרטופסיים, מבוססת על מאמריו של סקוט סמפסון מ-2010 ו-2013:
גלריה

שלד ודגם של טריצרטופס במוזיאון להיסטוריית הטבע בלונדון
צנטרוזאורוס אופיין בקרן אף ארוכה וזיזים מעוקלים שבלטו מהעטרה
פכיריינוזאורוסים מתגוששים בקרב נגיחות במאבק המראה שצרטופסיים אלו חיו חיים חברתיים
שלד של כסמוזאורוס מהמין Chasmosaurus belli
איור של פנטצרטופס
גולגולת של קוסמוצרטופס
לקריאה נוספת

ד"ר דייוויד ב. נורמן, דינוזאורים, הוצאת מודן, עמ' 120–121
ויליאם לינדסיי, טריצרטופס, הוצאת כנרת (מיועד לילדים)
פרופסור פיטר דודסון, The Horned Dinosaurs, הוצאת פרינסטון, 1996
סטיב פארקר, The Complete Book of Dinosaurs, הוצאת אפל, 2004 - עמ' 350–373
ד"ר תומאס ר. הולץ הבן, Dinosaurs: The Most Complete, Up-to-Date Encyclopedia for Dinosaur Lovers of All Ages, הוצאת רנדום האוס, 2007 - עמ' 276–290
Dodson, P. (1996). The Horned Dinosaurs. Princeton University Press, Pinceton, New Jersey, pp. xiv-346
Dodson, P., & Currie, P. J. (1990). "Neoceratopsia." 593-618 in Weishampel, D. B., Dodson, P., & Osmólska, H. (eds.), 1990: The Dinosauria. University of California Press, Berkley, Los Angeles, Oxford, 1990 xvi-733.
Ryan et al., New Perspectives on Horned Dinosaurs, מוזיאון טירל המלכותי ו-Indiana University Press, 2012, ISBN 978-0-253-35358-0 ‏(ביקורת)
ג'ון בל האטצ'ר, עותניאל צ'ארלס מארש, ריצ'רד סוואן לול, The Ceratopsia, הסקר הגאולוגי של ארצות הברית, 1907
הערות שוליים

↑  ב-2009 נתגלה באסיה הטוראנוצרטופס - Sues, H.-D., and Averianov, A. (2009). "Turanoceratops tardabilis—the first ceratopsid dinosaur from Asia." Naturwissenschaften, doi:10.1007/s00114-009-0518-9 - אך מאוחר יותר התברר שהוא קדום יותר ממשפחת הצרטופסיים ולא שייך אליה אלא לצרטופסים.
↑  באנגלית נקראת העטרה frill.
1 2  RESEARCHERS NAME TWO NEW HORNED DINOSAUR TRIBES, מוזיאון קליבלנד להיסטוריה של הטבע], 13 בדצמבר 2016,
Scientists redefine horned dinosaur relationships by naming 2 new ceratopsian tribes, באתר Eureka Alert,
המאמר המקורי מאת מייקל ריאן בכתב העת Canadian Journal of Earth Sciences.
↑  ב-2009 נתגלה באסיה המין טוראנוצרטופס - Sues, H.-D., and Averianov, A. (2009). "Turanoceratops tardabilis—the first ceratopsid dinosaur from Asia." Naturwissenschaften, doi:10.1007/s00114-009-0518-9 - אך מאוחר יותר התברר שטוראנצרטופס כקדום יותר למשפחת הצרטופסיים ולכן לא שייך אליה אלא לעל-משפחה דמויי-צרטופסיים.
↑  Farke AA, Phillips GE. (2017) The first reported ceratopsid dinosaur from eastern North America (Owl Creek Formation, Late Cretaceous, Mississippi, USA) PeerJ Preprints 5:e2746v1 https://doi.org/10.7287/peerj.preprints.2746v1
↑  דיילי מייל, Dinosaur skull dismissed as 'rubbish' for 90 years is new species - a 'missing link' in the triceratops family,‏8.12.2011
↑  http://news.discovery.com/animals/dinosaurs/new-wendy-dino-had-curls-and-frills-150708.htm 
 http://journals.plos.org/plosone/article?id=10.1371%2Fjournal.pone.0130007
| --- | --- |
בקרת זהויות :  NLI: 987012440947005171  BnF: cb123919476 (data)  LCCN: sh86001034 
השוואת גדלים של מספר צרטופסיים בולטים ובן אדם (גודל כל משבצת הוא מטר על מטר).
מקרא:      טריצרטופס,      אנכיצרטופס,      פנטצרטופס,      כסמוזאורוס,      פכירינוזאורוס,      צנטרוזאורוס,      סטירקוזאורוס,      נסוטוצרטופס.
מגוון גולגולות של צרטופסיים עם מגוון הקרניים, הזיזים והעטרות המרשים שלהם
תרשים (לא בקנה מידה) של מגוון הגולגולות הרב של הצרטופסיים. לחצו על התמונה למקרא.
תרשים פילוגנטי המתאר את משפחת הצרטופסיים. מבוסס על מאמר של סקוט סמפסון. לחצו על התמונה להסבר מפורט.
שחזור דיגיטלי של טריצרטופס.
טיטאנוצרטופס

| טיטאנוצרטופס |
| --- | --- |
  בהשוואה לאדם
תקופה
קרטיקון עליון, 74.5–73.7 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
אינפרא־סדרה:: צרטופסיה
משפחה:: צרטופסיים
תת־משפחה:: כסמוזאורים
שבט:: טריצרטופסיני
סוג:: טיטאנוצרטופס
מין:: טיטאנוצרטופס אורנוס
שם מדעי
 Titanoceratops ‏לונגריך, 2011

טיטאנוצרטופס (שם מדעי: Titanoceratops; "פרצוף מקורנן טיטאני") הוא סוג של דינוזאור צמחוני ובעל קרניים ממשפחת הצרטופסיים.
מאפיינים

הטיטאנוצרטופס היה צרטופסיד גדול מאוד מתת-משפחת הכסמוזאורים שחי בקרטיקון מ-74.5 מיליון שנה לפני זמננו עד ל-73.7 מיליון שנה לפני זמננו, באזור ניו מקסיקו. זהו הסוג המוקדם ביותר שידוע של בן שבט ה-Triceratopsini (הכולל את הטריצרטופס). הוא ידוע מהולוטייפ (en:Holotype) בעל הציון OMNH 10165 שכולל שלד חלקי וגם גולגולת לא שלמה ולסתות. את ההולוטייפ מצאו מחלק העליון של תצורת פרוטלנד (Fruitland Formation) או מהחלק התחתון של תצורת קירטלנד. הממצא תואר וקיבל את שמו על ידי ניקולס לונגריץ' בשנת 2011 והמין הוא Titanoceratops ouranos. בעבר, מאובנים שלו זוהו כפנטצרטופס.
אורך הגולגולת המלא, מהחרטום ועד קצה העטרה הוא 2.65 מטרים (8.7 רגל), דבר ההופך אותה לאחת הגולגולות הגדולות ביותר של בעל חיים יבשתי (באותו סדר גודל של אאוטריצרטופס, פנטצרטופס, טורוזאורוס וטריצרטופס). השלד השלם ביותר שנמצא הוא באורך של כ-6.8 מטרים (22 רגל) אך אורכו המרבי של הטיטאנוצרטופס מוערך כ-9 מטרים (30 רגל), דבר ההופך אותו לאחד הצרטופסים הגדולים ביותר (ביחד עם האאוטריצרטופס, הטורוזאורוס והטריצרטופס). עם זאת, הוא כנראה היה קל יותר ושקל קצת פחות: כ-6,550 קילוגרם (14,440 ליברות). לשם השוואה, המין טריצרטופס הורידוס שקל 6–12 טונות.
תומאס הולץ ציין ב-2010 שהטיטאנוצרטופס דומה מאוד לבני-זמנו הקרובים אליו אאוטריצרטופס ואוחוצרטופס, וייתכן ששלושתם בעצם שייכים לאותו סוג.
גלריה

שחזור אפשרי של טיטאנוצרטופס
שלד של טיטאנוצרטופס
הולוטייפ של גולגולת של טיטאנוצרטופס
 במוזיאון להיסטוריה של הטבע באוקלהומה
הערות שוליים

↑  Nicholas R. Longrich (2011). "Titanoceratops ouranos, a giant horned dinosaur from the Late Campanian of New Mexico". Cretaceous Research. 32 (3): 264–276. doi:10.1016/j.cretres.2010.12.007.
1 2  Holtz, Thomas R. Jr. (2011) Dinosaurs: The Most Complete, Up-to-Date Encyclopedia for Dinosaur Lovers of All Ages, Winter 2010 Appendix.
יהורם בן-חיים

| --- | --- |
אין תמונה חופשית
 לידה:  4 ביולי 1956 (בן 68) 
 מידע כללי
 מדינה:  ישראל ישראל
 ספורט
 ענף ספורט:  ירי ספורטיבי 
 
יהורם בן-חיים (נולד ב-4 ביולי 1956) הוא קלע רובה שהשתתף בשתי משלחות אל המשחקים הפאראלימפיים.
קריירה

במשחקים הפאראלימפיים ברצלונה (1992) השתתף בן-חיים בשלוש תחרויות קליעה:
בתחרות ירי רובה אוויר בעמידה בדרגת נכות SH1 קלע 542 נקודות וסיים במקום הרביעי.
בתחרות Mixed English לדרגות נכות SH1-3 קלע 571 נקודות ולא העפיל למקצה הגמר. דורג במקום 15 במקצה המוקדמות.
בתחרות Mixed SB Rifle 3X40 לדרגות נכות SH1-2 קלע 1034 נקודות ולא העפיל למקצה הגמר.
במשחקים הפאראלימפיים אטלנטה (1996) השתתף בשלוש תחרויות קליעה:
בתחרות ירי Free Rifle 3X40 לדרגת נכות SH1 קלע 1093 נקודות ולא העפיל למקצה הגמר. דורג במקום 18 במקצה המוקדמות.
בתחרות ירי Mixed English לדרגת נכות SH1 קלע 572 נקודות ולא העפיל למקצה הגמר. דורג במקום 24 במקצה המוקדמות.
בתחרות ירי Mixed Air Rifle Prone לדרגת נכות SH1 קלע 589 נקודות ולא העפיל למקצה הגמר. דורג במקום 30 במקצה המוקדמות.
בן-חיים הוא מרכז תחום הקליעה בבית הלוחם בחיפה. בעל הסמכה כמאמן ממכון וינגייט, נשוי ואב לשלושה.
הערות שוליים

↑  בית הלוחם חיפה
|  משלחת ישראל למשחקים הפאראלימפיים ברצלונה (1992)  |
| --- | --- | --- |
|    אתלטיקה | זיו בר-שירה • נחמן וולף • מלכה פוטשניק • צפורה רובין • חן שינה |  |
|    הרמת משקולות |  עמוס גינוסר • שמואל חיימוביץ' • דותן מישר •  אברהם שטרויך • יהודה שרון • ראובן תנעמי |  |
|    חץ וקשת | עמית דרור • עמרם זילברמן |  |
|    טניס | תקווה אהרוני • שבתאי בן-יורם • אבי ויינברג • מלי מילר |  |
|    טניס שולחן | שלמה אהרוני • חיים אשכנזי •  זאב גליקמן • בועז טביב • יעקב סולימן • אליהו עטיה |  |
|    כדורסל | נבחרת ישראל בכדורסל (גברים) (הנרי אביטל, אריאל אוטולנגי, רוני גוטרמן, צבי גזיאל, ליאור דרור, אליעזר האובן, אבי ויינברג, משה לוי, חנן לושקוב, בועז מזרחי, מקבל שופנייה, אייל שרטוב) |  |
|    כדורעף | נבחרת ישראל בכדורעף (גברים) (רונן אביבי, חנוך בודין, אייל גור, אהרון דנציגר, חגי זמיר, גד לנצר, נסים פרנקו, חן צור, מירון צידקילוב, צבי קרש) |  |
|    כדורשער | נבחרת ישראל בכדור שער (גברים) (אהרון אקוקה, אורי בשה, שלמה לזמי, רפאל פלח, זהר שרון) |  |
|    קליעה | יהורם בן-חיים • אברהם הדסי • דורון שזירי |  |
|    שחייה | בועז אבהר • שלום אייגר •  חנוך בודין • רון בולוטין •  זיו בטר • אורנה גרינברג •  יזהר כהן • מירי סיסו • שלמה פינטו •  ערן שמש •  משחה שליחים (שלום אייגר, חנוך בודין, שלמה פינטו, ערן שמש) |  |
|  משלחת ישראל למשחקים הפאראלימפיים אטלנטה (1996)  |
| --- | --- | --- |
|  אתלטיקה | זיו בר-שירה •  נחמן וולף • יוגב קנזי |  |
|  הרמת משקולות | דותן מישר • ברוך מסאמי |  |
|  טניס | תקווה אהרוני • כנרת וואלך • גיל נאור • אייל שרטוב |  |
|  טניס שולחן | שלמה אהרוני • זאב גליקמן • אליהו עטיה • שגיא צוקרמן |  |
| כדורת דשא |  יצחק בראנס •  תמי כרמלי • עקיבא פרבר |  |
|  כדורעף | נבחרת ישראל בכדורעף (גברים) (רונן אביבי, יאיר בן-דור, חגי זמיר, גיל חבה, חיים פיינטוך, נסים פרנקו, חן צור, אליעזר קלינה, צבי קרש) |  |
|  קליעה | יהורם בן-חיים • אברהם הדסי •  דורון שזירי • אליהו חברה |  |
|  רכיבה | אורי בשה • סיוון מור • איתי צוק • אייל שחר |  |
|  שחייה | שלום אייגר • חנוך בודין • רון בולוטין •  זיו בטר •  יזהר כהן • אוריאל מוזס • ערן שמש |  |
דורון ביטון

| --- | --- |
אין תמונה חופשית
 לידה:  11 בינואר 1992 (בן 33) ו' בשבט ה'תשנ"ב נתניה, ישראל
 מוקד פעילות:  ישראל ישראל
 תקופת הפעילות:  מ-2013
 סוגה:  היפ-הופ • פופ • ראפ
 שפה מועדפת:  עברית
 שיתופי פעולה בולטים:  קטריקס, דולי ופן, שגיא ברייטנר, מוטי טקה, עודד פז
 חלק מההרכבים המוזיקליים:  קטריקס ודורון ביטון
 מספר יצירות ידוע:  "חופשייה", "מה שהיא רוצה", "אוהבת לרקוד", "מה לי ולך"
 פרסים והוקרה:  פריצת השנה במוזיקה (2017) כתבת שער בראש אחד
 פרופיל ב-IMDb
 
דורון ביטון (נולד ב-11 בינואר 1992) הוא זמר-יוצר, שחקן, קומיקאי, מנחה ואושיית רשת ישראלי.
ביוגרפיה

דורון ביטון נולד בנתניה להוריו דוד ואיילה (לבית בארנס). במהלך שירותו הצבאי שירת כבלש במשטרה הצבאית.
ביטון מתחזק מספר חשבונות ברשתות החברתיות בהם אינסטגרם, טיקטוק, פייסבוק, יוטיוב וספוטיפיי עם כ-500 אלף עוקבים.
קריירה > תחילת דרכו

בגיל 21 העלה ביטון סרטון ויראלי ובו חיקויי חיות מצחיקים אשר צבר במהרה 20 אלף לייקים. בעקבות ההצלחה, המשיך להפיץ סרטונים נוספים אשר פורסמו בתוכניות טלוויזיה שונות, כולל "הצינור" עם גיא לרר ו"סטטוסים מצייצים". הוא שיתף פעולה עם צוות "שרוטונים" המפיק סרטונים קומיים ועם עמוד "דיבוב מצחיק", מה שהגדיל את חשיפתו ברשתות החברתיות.
קריירה > טלוויזיה וקולנוע

ביטון הרחיב את פעילותו לתחום הטלוויזיה, כשחקן, מנחה ומדבב, בין היתר ב"בובה של מדינה", "בובה של לילה", "שנות ה-80", "להתבגר", "נדחפים", "המלון של פיני", "היחידה", "טין ניק סטנדאפ שואו", "בלאגניקס", "התחנה", "זיגי", "החברים של ישי" ו"החלומות של צור". הוא לוהק לתפקיד ראשי בסדרה "שוברי גלים", אך לאחר שעבר תאונת אופנוע קשה ביצע תפקיד משני בעונה הבאה.
החל משנת 2021, ביטון מנחה את תוכנית הטלוויזיה "מושג השכל", ומ-2024 מגיש גם את התוכנית "כל הזכויות שמורות" בערוץ 97.
במרץ 2025 לוהק לסרטו של יהודה גרובייס "התכשיט".
קריירה > מוזיקה > קטריקס ודורון ביטון

ביטון היה חלק מהצמד "קטריקס ודורון ביטון" יחד עם עומרי קטרי (קטריקס). הצמד נוצר כאשר השניים נפגשו במסיבת יום הולדת של חבר משותף והחלו ליצור מוזיקה יחד.
באוקטובר 2015 הוציאו את הסינגל הראשון שלהם, "להיות איתה", ובאותו חודש הוציאו סינגל נוסף, "אוהבת לרקוד", אשר זכה להצלחה ניכרת. הצמד המשיך להוציא שירים מצליחים, כולל:
"מה שהיא רוצה" (מרץ 2016)
"שחרר" בשיתוף עם עודד פז (נובמבר 2016)
"רק רשת" בשיתוף עם מנהלת ליגת העל בכדורסל (נובמבר 2016)
"חופשיה" (ספטמבר 2016) - השיר המפורסם ביותר שלהם, שזכה ל-32 מיליון צפיות ביוטיוב ובזמנו מהסרטונים הישראלים הנצפים ביותר ביוטיוב (מקום החמישי לשנת 2016).
הצמד המשיך להוציא שירים ולשתף פעולה עם אמנים אחרים, כולל "דווקא איתו" עם שגיא ביטבוקס, "מה לי ולך?" עם מוטי טקה ו"#שחרר" עם עודד פז.
בנוסף למוזיקה, הצמד השתתף בתוכניות טלוויזיה שונות, כולל MTV ישראל, והופיע בפסטיבלים ואירועים גדולים כמו פסטיבל "קוקה קולה וואו פארטי", "ראש אחד" והשתתפות בהופעות של אמנים בינלאומיים דוגמת ג'יי באלווין ושון פול.
בדצמבר 2017 השתתפו בהוצאה מחודשת לשיר "ב.מ.וו שחורה" של אתניקס ובכך החליפו את הקומיקאי שלום אסייג. בגרסה המעודכנת הם שילבו קטע ראפ לו ניסחו מילים חדשות והשיקו אותה בסיבוב הופעות משותף עם אתניקס ואייל גולן. באותה שנה הם ביצעו את שיר השנה של ערוץ הילדים, "אל תפריעו לי לרקוד". הם הופיעו גם בשנה העוקבת עם גרסת כיסו לשירו של אליעד נחום, "תמיד חלמתי". בתחילת 2018 יצאה הסדרה "המלון של פיני" בכיכובם של ישראל קטורזה וגיה באר גורביץ'. הצמד ביצע את שיר הנושא של הסדרה ואף כיכב בה. בינואר 2019 שיתפו פעולה עם הדי ג'יי גיא מר מהדג נחש בשיר "לרפרש" המציג את הפעילות ברשתות החברתיות ובייחוד באפליקציות הכרויות. בהמשך עשו שימוש בשיר בתור קמפיין לחברת גולן טלקום.
בשנת 2019 הודיעו על פירוק הצמד. ביולי 2022 הכריזו על קאמבק והוציאו מספר שירים חדשים, ביניהם "רוטשילד" ו"איזה מזל", ואף חזרו להופיע יחד לזמן קצר.
קריירה > מוזיקה > קריירת סולו

לאחר פירוק הצמד "קטריקס ודורון ביטון" בשנת 2019, פתח דורון ביטון בקריירת סולו. הוא החל להוציא שירים עצמאיים ולשתף פעולה עם אמנים אחרים. הסינגל הראשון שלו כסולו, "רוסלנה", יצא ב-2019 ובעקבותיו יצאו שני רמיקסים - אחד עם עמית מאיר ואחד עם סדריק. ב-2020 המשיך ביטון להוציא שירים חדשים, כולל "למעלה" בשיתוף פעולה עם פלג, "יום שכולו טוב", ו"די מריה" יחד עם דן ברטוב. ב-2022 שיתף פעולה עם הלם תרבות בשיר "אונו". ביטון גם הרחיב את פעילותו המוזיקלית לשיתופי פעולה נוספים, כמו "כבשת ת'עיר" עם עידו שיר ב-2019, ו"הממשלה המקמבנט" עם ערוץ 97 ב-2022.
קריירה > קומדיה וסטנדאפ

ביטון פיתח גם קריירה בתחום הקומדיה והסטנד-אפ. באוקטובר 2017, הוא השתתף באתגר החיקויים של אשלי וקסמן בקשי. בינואר 2018, הוא העביר מופע סטנדאפ בתוכנית "טין ניק סטנדאפ שואו" בערוץ טין ניק מבית ניקלודיאון. במרץ אותה שנה, הוא השתתף בתוכנית המתיחות "בלאגניקס" באותו ערוץ.
פרסים והוקרה

| שנה | ארגון | מדינה | קטגוריה | תוצאה |
| --- | --- | --- | --- | --- |
| 2017 | ראש אחד | ישראל ישראל | פריצת השנה במוזיקה | זכייה |
דיסקוגרפיה > סינגלים

2019: רוסלנה
2019: רוסלנה (עם עמית מאיר, רמיקס)
2019: רוסלנה (עם סדריק, רמיקס)
2020: למעלה (עם פלג)
2020: יום שכולו טוב
2020: די מריה (עם דן ברטוב)
2022: אונו (עם הלם תרבות)
דיסקוגרפיה > קטריקס ודורון ביטון

2015: להיות איתה
2015: אוהבת לרקוד
2016: מה שהיא רוצה (עם פלג ואלון)
2016: אדיר קולונה ואילון ששון עם קטריקס ודורון ביטון - מוחיטו
2016: סוכר!
2016: חופשייה
2016: רק רשת (עם Offir Malol & Maorizzio)
2016: עודד פז עם קטריקס ודורון ביטון - #שחרר
2017: המלון של פיני (שיר נושא)
2017: דווקא איתו (עם שגיא ביטבוקס)
2017: קרנבל בלב
2017: אל תפריעו לי לרקוד
2018: גוצ'י ופראדה
2018: פריטי בוי (עם קייט ואור)
2018: מוטי טקה עם קטריקס ודורון ביטון - מה לי ולך?
2018: בחופים של תאילנד
2019: לרפרש
2019: לא משנה לה
2020: שי יום טוב, קטריקס, לוקץ', דורון ביטון, מתן מלכובסקי - יום הולדת לאופיר
2022: רוטשילד
2023: איזה מזל
דיסקוגרפיה > שיתופי פעולה

2019: עידו שיר ודורון ביטון - כבשת ת'עיר
2022: ערוץ 97 ודורון ביטון - הממשלה המקמבנט